**Ágazati alapvizsga 2021.**

**Az ágazati alapvizsga felépítése:**

Az ágazati alapvizsga tulajdonképpen egy **egyszerű, mezőgazdasági gyakorlati alapfeladatokból álló vizsgatevékenység**, mely az alábbi 6 vizsgarészből áll:

1. **Portfólió készítés,**
2. Egyszerű talajvizsgálat elvégzése,
3. Éghajlati adatok gyűjtése,
4. Motor olajszint ellenőrzése,
5. Területmérés hagyományos vagy elektronikus eszközzel és ehhez kapcsolódóan területszámítás,
6. Állati vagy növényi méretfelvétel.

A tanulók a 2-6. vizsgarész elvégzésére a szakmai alapozó gyakorlatok során készülnek fel, a szakmai oktatók segítségével.

A Portfólió elkészítése szintén a szakmai oktatók iránymutatása alapján, az ő segítségükkel történik, ugyanakkor az elkészült dokumentum a tanuló saját munkája!

**A Portfólió szakmai követelményei:**

A portfólió szakmai tartalma lehet, üzem - illetve céglátogatások bemutatása. Állattenyésztéssel, növénytermesztéssel, talajtannal, mezőgazdasági gépek tevékenységével kapcsolatos megfigyelések bemutatása. A portfólió kötelező eleme, a választott helyszín, terület, növény, állat, mezőgazdasági gép részletes bemutatása.

**A Portfólió tartalmi követelményei:**

A portfólió elkészítése és vizsga napján történő szóbeli bemutatása, valamint az ahhoz kapcsolódó szakmai kérdések megválaszolása minden tanuló száméra kötelező. A portfóliót intézményenként egységesen, elektronikus formában kell beadni és bemutatni.

A portfólió elkészítéséhez, a szakmai munkaközösség által megadott témakörök szolgálnak segítségül.

**A Portfólió formai követelményei:**

A portfólió:

* minimum 4 oldal terjedelmű, A/4-es méretű, géppel szerkesztett Word dokumentum, ábrákkal, képekkel kiegészítve, vagy
* egy 16 diából álló Power Point prezentáció.

**A portfólió beadási határideje:**

**2021. május 27. (csütörtök)**

**Intézmény által javasolt szabadon választható témakörök**

**A Gazda szakmát választó tanulóknak**

**1.) A Lovász szakmairányt választó tanulóknak javasolt témakörök:**

1. Itt lovagolok – egy lovarda bemutatása

2. Kedvenc lovam bemutatása

3. Kedvenc lófajtám jellemzése

4. Kedvenc lovas szakágam bemutatása

5. A ló ápolása és eszközei

6. Egy lovarda bemutatása

7. Fogat típusok

8. Lószerszámok ismertetése

**2.) A Növénytermesztő szakmairányt választó tanulóknak javasolt témakörök:**

1. Kedvenc szántóföldi növényeim bemutatása

2. Gazdaságunkban termesztett növények bemutatása

3. Így csináljuk mi – saját gazdaságunk bemutatása

4. A legfinomabb szőlőfajták ismertetése

5. Kedvenc gyümölcsfajtáim jellemzése

**3.) Az Állattenyésztő szakmairányt választó tanulóknak javasolt témakörök:**

1. Egy választott gazdasági állatfaj bemutatása

2. Egy választott állattartó telep bemutatása

3. Állattartó telep technológiájának bemutatása

4. Saját állattartó gazdaságunk bemutatása

5. Kedvenc állatom, állataim bemutatása

**4.) A Mezőgazdasági gépész szakmát választó tanulóknak javasolt témakörök:**

1. Egy szabadon választott mezőgazdasági erőgép típus bemutatása, műszaki jellemzői

2. Egy szabadon választott szántóföldi munkagép bemutatása, munkájának jellemzése

3. Egy korszerű és egy régebbi típusú erőgép összehasonlítása, műszaki megoldásaik ismertetése

4. Egy általunk termesztett tavaszi/őszi vetésű növény gépsorának bemutatása

5. Saját gazdaság gépesítettségének bemutatása.